IKTATÓSZÁM: 7/64-15/2024. TÁRGY:Az Esztergár lajos család-és gyermekjóléti szolgálat és központ székhelye módosításához kapcsolódó döntések meghozatala

Melléklet:5 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2024. február 12.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: scheich Eszter szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR:

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Magyarország Kormányának felhívására a Nemzetgazdasági Minisztérium a Szociális alapszolgáltatások infrastruktúrájának bővítése, fejlesztése tárgyban TOP-6.6.2-16 kódszámon pályázati felhívást tett közzé. Pécs esetében a szociális alapszolgáltatások tekintetében az egyik fő megoldandó kérdés az Esztergár Lajos Család-és Gyermekjóléti Szolgálat és Központ megfelelő székhelyinfrastruktúrája volt. Pécs Megyei Jogú Város Önkormányzata Közgyűlése a 210/2018. (IX.20.) számú határozatával döntött arról, hogy a fenti konstrukcióra támogatási kérelmet nyújt be „Család- és gyermekjóléti szolgálat és központ fejlesztése Pécsett” címmel. A pályázat célja a Pécs, Anikó utca 1. szám alatti épület felújításra volt.

A „Család- és gyermekjóléti szolgálat és központ fejlesztése Pécsett” (TOP-6.6.2-16-PC1-2018-00002) című projekt megvalósult, az ingatlan a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) számú SzCsM rendelet személyes gondoskodást nyújtó intézmény kialakítására vonatkozó tárgyi feltételeinek megfelel.

A műszaki átadás-átvételi eljárás lezárása 2023. december 14-én megtörtént, a Pécs, Anikó utca 1. számú épület I. és II. emeleti épületrészrészei az üzemeltető, azaz a Pécsi Ellátó Központ részére átadásra kerültek.

A nemzeti vagyonról szóló 2011. évi CXCVI. törvény 11. § (13) bekezdése alapján a nemzeti vagyon ingyenesen kizárólag közfeladat ellátása céljából, a közfeladat ellátásához szükséges mértékben hasznosítható.

Az Önkormányzat vagyonával kapcsolatos tulajdonosi jogok gyakorlásának szabályairól szóló 11/2012.(II.24.) önkormányzati rendelet 13. § (1) bekezdés d) pontja szerint az önkormányzati vagyon használói az önkormányzati társulások is lehetnek. A 23. § (2) bekezdés a) pontja és (5) bekezdés b) pontja alapján az Önkormányzat vagyontárgyait ingyenesen használatba adhatja olyan közfeladat ellátás (pl. szociális tevékenység) céljából, mely a város érdekeit is szolgálja.

Ennek alapján jött létre 2018. január 1. napjától a 07-7/397-74/2017 szám alatt megkötött Használati szerződés, melynek keretében a Társulás használatba kapta Pécs Megyei Jogú Város Önkormányzatától az ECSGYK feladatellátásához szükséges, jelenleg is használt Pécs, Anikó utca 5. sz. ingatlant, azonban az épület állapota jelentősen leromlott, a napi munkavégzésre, ellátottak fogadására jelenlegi állapotában nem alkalmas.

A Pécs, Anikó utca 1. szám alatti székhelyingatlanba szükséges a Pécs, Anikó u. 5. szám alatti székhely ellátási területének (Központ és Kertvárosi Szakmai Egység) teljeskörű átvezetése, valamint a 7623 Pécs, Tüzér u. 7. szám telephelyről a Kistérségi Szakmai Egység is átkerül az Anikó utca 1. szám alá a felsorolt ellátási területe (Berkesd, Szilágy, Pereked, Ellend, Bogád, Romonya, Nagykozár, Magyarsarlós, Birján, Lothárd, Pécsudvard, Szemely, Áta, Szőkéd, Egerág, Kisherend, Kozármisleny, Szalánta, Szilvás, Bosta, Pogány, Pellérd, Aranyosgadány, Keszü, Gyód, Kökény) átvezetésével.

Az ECSGYK feladatellátásához a Pécs, Anikó utca 1. sz. alatti ingatlan biztosíthatja a megfelelő infrastruktúrát, ahol mind a feladatot ellátó munkatársaknak, mind az ügyfélforgalom számára nyitva álló akadálymentes helyiségek biztosítottak. Befogadómérete lehetővé teszi az intézmény fenti egységeiben dolgozó 100 alkalmazott beköltözését. A székhely módosítása és a feladatok áthelyezése nem érinti az ECSGYK dolgozói összlétszámát.

A fentiek figyelembevételével szükséges a felek között létrejött Használati Szerződés módosítása, amelynek keretében a Pécs, Anikó utca 5. sz. alatti székhely megszüntetésével a Társulás a használatából visszaadja a 21043 hrsz-ú ingatlant Pécs Megyei Jogú Város Önkormányzata, mint tulajdonos részére visszaadja, ezzel egyidejűleg a 21044 hrsz-ú, Pécs, Anikó utca 1. sz. ingatlant határozatlan időre Pécs Megyei Jogú Város Önkormányzata a Társulás részére használatba adja az előterjesztés 5. számú mellékletében foglaltak szerint. Szükséges továbbá az érintett ingatlanok esetében a használati jog törlésének, illetve bejegyzésének kérelmezése is.

A fenti változásokat az intézmény alapító okiratában, a szervezeti és működési szabályzatában, szakmai programjában és annak mellékleteiben is át kell vezetni, valamint a szolgáltatói és a törzskönyvi nyilvántartásba történő bejegyzésükről is gondoskodni szükséges.

Kérelmezni kell a Baranya Vármegyei Kormányhivatal Hatósági Főosztály Szociális és Gyámügyi Osztályánál az Esztergár Lajos Család-és Gyermekjóléti Szolgálat és Központ szolgáltató nyilvántartásba vételének - működési engedélyének – módosítását is. A szolgáltatói nyilvántartásba vételi eljáráshoz a fenntartónak be kell nyújtani az intézmény módosított alapító okiratát, a szolgáltatásra vonatkozó szakmai programját, valamint az intézmény szervezeti és működési szabályzatát a működést engedélyező hatósághoz, mely dokumentumokat a szociális igazgatásról és szociális ellátásokról szóló 1993. évi III. törvény 92/B. § (1) bekezdés c) pontja alapján a személyes gondoskodást nyújtó szociális intézmény fenntartójának jóvá kell hagynia.

Az alapító okiratot módosító okirat és az egységes szerkezetű alapító okirat az előterjesztés 1. és 2. számú mellékleteként, az intézmény módosított szervezeti és működési szabályzata a 3. számú, a szakmai programja a 4. számú, valamint a Használati megállapodás módosításának tervezete az előterjesztés 5. számú mellékleteként került rögzítésre.

Kérem a Tisztelt Társulási Tanácsot, hogy döntsön az Esztergár Lajos Család-és Gyermekjóléti Szolgálat és Központ székhelyváltozásáról és az ehhez szükséges, jelen előterjesztéshez mellékelt dokumentumokat hagyja jóvá.

Pécs, 2024. február 5.

**Pfeffer József**

a Társulás elnöke